**นายกเทศมนตรีตำบลห้วยยอด ร่วมต้อนรับคณะอบต.ปากคม ในโอกาสเดินทางมาส่งพนักงานส่วนตำบล โอนย้ายมาดำรงตำแหน่งนักพัฒนาชุมชนชำนาญการ กองสวัสดิการสังคม**

วันนี้ (21 เม.ย.65) เวลา 09.30 น. ที่ห้องประชุมเทศบาลตำบลห้วยยอด นายธวัชชัย วรพงศ์พัฒน์ นายกเทศมนตรีตำบลห้วยยอด นายสุธรรม เหมไพบูลย์ ปลัดเทศบาล นางสาวแพรวนภา ผลาวรรณ์ รองปลัดเทศบาล พร้อมหัวหน้าส่วนราชการ พนักงานเทศบาลที่เกี่ยวข้อง ร่วมต้อนรับคณะที่เดินทางมาส่ง นายชาญยุทธ ไชยกาล พนักงานส่วนตำบล ตำแหน่ง พัฒนาชุมชน ระดับชำนาญการ สังกัดองค์การบริหารส่วนตำบลปากคม ในโอกาสโอนย้ายมาดำรงตำแหน่งนักพัฒนาชุมชน ระดับชำนาญการ สังกัดกองสวัสดิการสังคม เทศบาลตำบลห้วยยอด โดยมีนายเวียน สิทธิชัย นายกองค์การบริหารส่วนตำบลปากคม นายสุเชษฐ์ ขาวนวล ประธานสภาฯ และพนักงานส่วนตำบลปากคม เดินทางมาส่งพร้อมร่วมแสดงความยินดี

พิมมาส จันทร์ผ่อง/นักประชาสัมพันธ์ชำนาญการ

21 เมษายน 2565